Hrvatski igrači se najčešće klade na nogometne događaje, a inače se klade na sve sportove, pa čak i na predsjedničke izbore u SAD-u. Koliko se hrvatski igrači klade ukazuje podatak Ministarstva financija prema kojima je u 2019. u sportskim kladionicama uplaćeno čak 5,141 milijarda kuna, odnosno na mjesečnoj bazi 467,4 milijuna kuna. Jasno je kako na klađenje hrvatski igrači godišnje troše i više, jer jedan značajan dio uplata završava u stranim ilegalnim kladionicama.